23/09/2013 | Administración LocalMunicipal
A Baña
Aprobación definitiva da Ordenanza que regula o servizo de axuda no fogar do concello da Baña

Aprobación definitiva da Ordenanza que regula o servizo de axuda no fogar do concello da Baña O Pleno da Corporación, con data 31 de xullo de 2013, aprobou provisionalmente a Ordenanza que regula o servizo de axuda a domicilio no concello da Baña. Dado que non se presentaron reclamacións durante o período de exposición pública, de acordo co artigo 49 da Lei 7/85 RBRL, elévase o acordo a definitivo e publícase o seu texto íntegro para os efectos da súa entrada en vigor: “ORDENANZA MUNICIPAL DO SERVIZO DE AXUDA NO FOGAR DO CONCELLO DA BAÑA EXPOSICIÓN DE MOTIVOS A Lei 7/1985, do 2 de abril, reguladora das bases de réxime local (BOE núm.80, do 3 de abril de 1985), establece no seu artigo 25.2 k) que os concellos exercerán, en todo caso, competencias nos termos da lexislación do Estado e das comunicades autónomas en materia de prestación de servizos sociais e de promoción e reinserción social. A Lei 13/2008, do 3 de decembro, de servizos sociais de Galicia, regula o dereito de todas as persoas aos servizos sociais; correspóndelles, aos poderes públicos, garantir este dereito, e posibilitar así que as liberdades e as igualdades entre individuos sexan reais e efectivas, tal e como consagra a propia Constitución española. A Lei 13/2008, do 3 de decembro, de servizos sociais de Galicia, establece no seu capítulo II, o catálogo de servizos sociais, onde define o servizo de axuda no fogar como un servizo que consiste en ofrecerlles un conxunto de atencións ás persoas ou familias no seu propio domicilio, para facilitar o seu desenvolvemento e permanencia no seu contorno habitual. Esta mesma lei establece no seu artigo 11. f) que é función dos servizos sociais comunitarios básicos xestionar a axuda no fogar. Coa entrada en vigor da Lei 39/2006, do 14 de decembro, de promoción da autonomía persoal e atención ás persoas en situación de dependencia, así como a normativa estatal e galega que a desenvolve, fíxose necesario establecer un novo marco regulador de carácter básico dos contidos, formas de prestación e aspectos procedementais e organizativos de axuda no fogar de maneira que coa aprobación da Orde do 22 de xaneiro de 2009 pola que se regula o servizo de axuda no fogar, se estableceron pautas de carácter xeral para asegurar un nivel equitativo de atención a todas as persoas que tiñan limitada a súa autonomía persoal. O Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia, establece no seu artigo 7. b) como requisito xeral dos centros e programas de servizos sociais, dispoñer dunhas normas de funcionamento, visadas polo órgano competente, en materia de autorización e inspección de servizos sociais, da Xunta de Galicia, que garanta o respecto ao dereito das persoas usuarias e establezan as condicións de prestación e desenvolvemento dos servizos. Coa aprobación e publicación do Decreto 99/2012, do 16 de marzo, polo que se regulan os servizos sociais comunitarios e o seu financiamento, faise necesario adaptar a normativa municipal existente en materia de axuda no fogar co fin de cumprir co establecido na disposición derradeira primeira do citado decreto. En consecuencia e coa finalidade de garantir unha equidade, calidade e intensidade homoxéneas nos tipos de atención e os criterios de participación económica das persoas usuarias, o Concello da Baña regula os requisitos e as condicións da prestación do servizo de axuda no fogar municipal, a través da presente ordenanza, de conformidade co marco normativo referido que lles confire aos concellos a potestade regulamentaria, e de autoorganización dentro da esfera das súas competencias. CAPÍTULO I.–DISPOSICIÓNS XERAIS Artigo 1.º.–Obxecto. É obxecto desta ordenanza regular o servizo de axuda no fogar desenvolvido polo concello da Baña. Artigo 2.º.–Ámbito de aplicación. O establecido nesta ordenanza é de aplicación ao servizo de axuda no fogar que se desenvolve no concello da Baña. Artigo 3.º.–Natureza, definición e obxectivos do servizo.1. O servizo de axuda no fogar é un servizo público de carácter local, consistente en ofrecerlles un conxunto de atencións ás persoas ou unidades de convivencia no propio domicilio, para facilitar o seu desenvolvemento e a permanencia no seu contorno habitual.2. O servizo de axuda no fogar poderá prestárselle a calquera persoa ou unidade de convivencia, para as cales, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonomía e persoas con discapacidade, especialmente cando carezan de apoio persoal no seu medio inmediato.3. O servizo de axuda no fogar ten por obxecto prestar un conxunto de atencións ás persoas no seu domicilio, dende unha perspectiva integral e normalizadora, naquelas situacións en que teñan limitada a súa autonomía persoal ou nos casos de desestruturación familiar. Son obxectivos do servizo de axuda no fogar: a) Mellorar a calidade de vida das persoas usuarias. b) Posibilitar a permanencia das persoas no seu contorno de convivencia habitual. c) Favorecer e potenciar a autonomía persoal no propio domicilio. d) Manter, mellorar e recuperar as redes de relación familiar e social. e) Previr situacións de dependencia ou exclusión social. f) Retardar ou evitar a institucionalización. g) Reforzar a solidariedade e potenciar o voluntariado social. Artigo 4.º.–Contido do servizo.1. De conformidade coa valoración técnica realizada en cada caso polos servizos sociais, no marco do servizo de axuda no fogar poderán prestarse os seguintes tipos de atención de carácter básico: a) Atencións de carácter persoal para realizar as actividades básicas da vida diaria, tales como: I. Asistencia para levantarse e deitarse. II. Apoio no coidade e hixiene persoal, así como para vestirse. III. Control do réxime alimentario e axuda, se é o caso, para alimentarse. IV. Supervisión, cando proceda, das rutinas de administración de medicamentos prescritas por facultativos. V. Apoio para cambios posturais, mobilizacións, orientación espazo-temporal. VI. Apoio a persoas afectadas por problemas de incontinencia. b) Atencións de carácter persoal para realizar outras actividades da vida diaria, tales como: I. Acompañamento fóra do fogar para acudir a consultas ou tratamentos. II. Apoio para realizar xestións necesarias e urxentes. c) Atención das necesidades de carácter doméstico e da vivenda, tales como: I. Limpeza e mantemento da hixiene e salubridade da vivenda. II. Compra de alimentos e outros produtos de uso común. III. Preparación dos alimentos. IV. Lavado e coidado das prendas de vestir. V. Coidados básicos da vivenda. Este tipo de atención poderá ser facilitado en parte, se é o caso, por programas específicos de lavandería ou alimentación a domicilio. d) Atencións de carácter psicosocial e educativo: intervencións técnico -profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar.2. Con carácter complementario, o servizo de axuda no fogar poderá incorporar, entre outros, os seguintes tipos de atención: a) Actividades de acompañamento, socialización e desenvolvemento de hábitos saudables. b) Prestación de atención a distancia mediante dispositivos de teleseguimento, teleasistencia e similares. c) Adaptacións funcionais do fogar. d) Servizo de podoloxía. e) Servizo de fisioterapia.3. Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e calidade de vida.4. En todo caso, as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.5. En ningún caso poderán formar parte das actuacións desenvolvidas polo servizo: a) A realización de actividades domésticas, que non fosen incluídas no proxecto de intervención e no acordo de servizo. b) Actuacións que, polo seu carácter sanitario, deban, en todo caso, ser realizadas por persoal facultativo. Artigo 5.º.–Persoas destinatarias.1. O servizo de axuda no fogar estará aberto a todas as persoas ou unidades de convivencia para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato, así como fogares con menores, en que se observe a necesidade dunha intervención de carácter socioeducativo. Tamén poderá dar unha resposta preventiva e socializadora a diversas situacións de familias en risco de exclusión social.2. En todo caso, daráselles prioridade de acceso ao servizo ás persoas que teñan un dereito recoñecido de atención dentro do sistema de autonomía e atención á dependencia. Artigo 6.º.–Dereitos das persoas usuarias. As persoas usuarias do servizo, no marco dos dereitos que con carácter xeral se lles recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: 1. A seren tratadas co respecto debido á súa dignidade, intimidade e autonomía.2. A accederen e utilizaren o servizo en condicións de igualdade e non discriminación.3. A recibiren unha atención individualizada e adaptada ás súas necesidades, coa calidade e duración determinadas en cada caso.4. A recibiren unha información de xeito áxil, suficiente, veraz e comprensible sobre os recursos e as prestacións do sistema galego de servizos sociais, así como a que sexan asistidas e orientadas nos trámites necesarios de cara ao seu acceso aos demais sistemas de benestar social.5. A teren asignada unha persoa profesional de referencia que actúe como interlocutora principal e que asegure a coherencia da intervención.6. A coñeceren a organización e o regulamento do servizo.7. Ao tratamento confidencial dos seus datos, de acordo co disposto na Lei orgánica 15/1999, do 13 de decembro, de protección de datos de carácter persoal.8. A coñeceren a situación do seu expediente.9. A seren informadas, de xeito claro e preciso, sobre a intervención prevista e a elixir libremente, dentro da capacidade de oferta do sistema e logo da valoración técnica, o tipo de medidas ou de recursos adecuados para o seu caso, así como a participar na toma de decisións que modifiquen o proceso de intervención acordado.10. Á calidade dos servizos recibidos e a presentárenlle queixas e suxestións á persoa coordinadora do servizo.11. Ao respecto dos seus dereitos lingüísticos, a garantir, en todo caso, o desenvolvemento da actividade do servizo dende a práctica dunha oferta positiva do idioma galego. Artigo 7.º.–Deberes das persoas usuarias. As persoas usuarias, no marco dos deberes que con carácter xeral se establecen no artigo 7 da Lei 13/2008, de servizos sociais de Galicia, e, se é o caso, na lexislación vixente sobre o procedemento administrativo común, terán os seguintes deberes: 1. Cumprir as normas, os requisitos e os procedementos para acceder aos diferentes servizos.2. Facilitar a información precisa e veraz sobre as circunstancias determinantes para o acceso e a utilización dos servizos, así como comunicarlle ao persoal de referencia, os cambios de circunstancias familiares, sociais ou financeiras que puidesen resultar relevantes na asignación, modificación, suspensión ou extinción das prestacións ou servizos.3. Cumprir coas condicións do servizo, facilitar e colaborar na execución das tarefas do persoal ao seu cargo e poñer á súa disposición, cando se trate dun servizo realizado no domicilio, os medios materiais necesarios.4. Colaborar co persoal encargado do seu caso, acudindo ás entrevistas programadas, seguindo as orientacións e participando no desenvolvemento das actividades incluídas no servizo, centro ou programa en función das súas capacidades e nos termos acordados en cada caso.5. Manter unha actitude positiva de colaboración coas persoas profesionais dos servizos sociais comunitarios, participar activamente no proceso pautado de mellora, autonomía persoal e inserción social.6. Facilitar e cooperar no seguimento, avaliación e inspección do servizo.7. Respectar a dignidade persoal e profesional das persoas que lles presten o servizo, así como respectar os límites das súas obrigas laborais.8. Comunicar, con dez días de antelación, en circunstancias ordinarias e previsibles, calquera ausencia temporal que puidese impedir ou dificultar a execución dos servizos que, se fose o caso, se prestasen no seu domicilio. Artigo 8.º.–Causas de extinción e de modificación do servizo.1. Son causas de extinción do servizo de axuda no fogar, as seguintes: a) A renuncia da persoa usuaria. b) O cambio de programa individual de atención ou do proxecto de intervención que implique un cambio de asignación de recurso e a súa incompatibilidade co servizo de axuda no fogar. c) O traslado definitivo da súa residencia a outro concello. d) O falecemento da persoa usuaria. e) O incumprimento reiterado dos deberes e das obrigas establecidas para as persoas usuarias na prestación do servizo. f) A falta reiterada de pagamento do servizo. g) A desaparición das causas que motivaron a prestación do servizo.2. Ademais, con carácter xeral, a alteración das circunstancias consideradas para conceder o servizo poderá motivar a modificación das condicións de prestación nas que fora concedido inicialmente. Os cambios de circunstancias, en calquera caso, deberán recollerse no expediente individual, mediante un novo informe social.3. Cando se trate dun servizo público de axuda no fogar, asignado a persoas en situación de dependencia, na correspondente resolución do Programa Individual de Atención, consonte ao establecido na Orde do 2 de xaneiro de 2012, de desenvolvemento do Decreto 15/2010, do 4 de febreiro, polo que se regula o procedemento para o recoñecemento do sistema para a autonomía e atención á dependencia, o procedemento para elaborar o Programa Individual de Atención e a organización e o funcionamento dos órganos técnicos competentes, modificado polo Decreto 148/2011, do 7 de xullo, a incoación por parte da entidade titular do servizo, dun expediente de extinción ou modificación das condicións de prestación do servizo, deberá notificárselle en todo caso ao órgano competente para ditar a resolución do Programa Individual de Atención. Artigo 9.º.–Causas de suspensión temporal do servizo. Son causas de suspensión temporal do servizo, logo de tramitar o correspondente expediente e o informe razoado do persoal técnico coordinador do servizo, que se lle deberá incorporar ao expediente persoal, as que seguen: 1. A ausencia temporal do domicilio: neste caso o servizo poderá suspenderse por un máximo de tres meses para os usuarios de libre concorrencia e de dous meses para as persoas dependentes valoradas que teñan recoñecido no Programa Individual de Atención o SAF, tal como se recolle na Orde do 19 de abril de 2013 pola que se modifica a Orde do 2 de xaneiro de 2012 de desenvolvemento do Decreto 15/2010, do 4 de febreiro. En ambos os dous casos a persoa usuaria debe de acreditar as causas que motivan a súa ausencia.2. A modificación temporal das causas que motivaron a necesidade do servizo: poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema de autonomía e a atención á dependencia, suposto no que se estará ao disposto na correspondente normativa reguladora. CAPÍTULO II.–DA PRESTACIÓN DO SERVIZO SECCIÓN 1.ª.–DISPOSICIÓNS COMÚNS Artigo 10.º.–Formas de prestación do servizo. O servizo público de axuda no fogar será prestado polo concello da Baña ben directamente, ou ben mediante as diversas modalidades de contratación da xestión de servizos públicos, regulados na normativa vixente sobre contratos do sector público, a través de entidades privadas debidamente autorizadas. Artigo 11.º.–Requisitos específicos.1. Existirá un profesional de referencia, que actuará como coordinador do servizo e que deberá estar en posesión dunha cualificación mínima de diplomatura universitaria na área de servizos sociais. No caso de que o número de persoas usuarias sexa menor de 50, o persoal técnico mínimo esixible será de 0,02 profesionais en cómputo de xornada completa por persoa usuaria. Nos demais casos aplicarase a seguinte táboa: 2. O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de prestar o servizo a persoas en situación de dependencia valorada, deberán estar en posesión do título de formación profesional de grao medio de atención sociosanitaria ou equivalente, regulado no Real decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real decreto 1379/2008, do 1 de agosto, polo que se establecen os certificados de profesionalidade da familia profesional de servizos socioculturais e á comunidade.3. O seguimento da prestación do servizo nos domicilios das persoas usuarias será realizado polo persoal coordinador, sempre que as circunstancias o fagan necesario e, como mínimo, con carácter bimensual. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo de servizo.4. O Concello da Baña, e de ser o caso, a entidade prestadora en réxime privado do servizo, abrirá un expediente por cada persoa usuaria ou por cada unidade de convivencia á que presta o servizo, no cal constará, cando menos: a) Un informe social, asinado por un traballador ou traballadora social da entidade titular do servizo. b) Un proxecto de intervención, asinado polo técnico responsable, segundo o anexo IV desta ordenanza. c) Un acordo de servizo asinado entre o Concello da Baña e a persoa usuaria, segundo o anexo III desta ordenanza. d) Os informes de seguimento periódicos, que terán un carácter bimensual, ou extraordinarios, cando as circunstancias así o aconsellen. En todo caso, o tratamento da información contida nos expedientes, realizarase de acordo coa Lei 15/1999, do 13 de decembro, de protección de datos de carácter persoal. SECCIÓN 2.ª.–DA PRESTACIÓN DO SERVIZO Artigo 12.º.–Modalidades de acceso ao servizo, organización e procedemento. O acceso ao servizo de axuda no fogar municipal producirase de acordo co seguinte: 1. O acceso será prioritario e directo para as persoas que, tendo recoñecida unha situación de dependencia, se lles asigne a axuda no fogar na correspondente resolución de programa individual de atención, e consonte a aplicación do programa de asignación de recursos, establecido no título II do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos. Para estes efectos, o concello da Baña, cando sexa o caso, dará de alta as persoas en agarda, de acordo coa orde de prelación establecida no programa de asignación de recursos. As persoas para as que o programa individual de atención determine o servizo de axuda no fogar como recurso principal ou idóneo terán, en todo caso, preferencia sobre aquelas ás que se lles asigne o servizo de axuda no fogar como respiro do coidador.2. Para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia, segundo o calendario de implantación que se establece na Lei 39/2006, o acceso ao servizo, logo da prescrición técnica do profesional de referencia, resolverase en réxime de libre concorrencia, segundo o seguinte procedemento: a) Presentación da solicitude, segundo o anexo I desta ordenanza, dirixida ao alcalde no Rexistro Municipal do Concello, acompañada da seguinte documentación: I. A fotocopia do DNI da persoa beneficiaria do servizo e das persoas que convivan no mesmo domicilio, de ser o caso. II. A fotocopia da tarxeta sanitaria da persoa solicitante. III. O certificado de convivencia. IV. O informe médico ou clínico sobre o seu estado de saúde. V. O certificado de discapacidade e/ou certificado do grao e nivel de dependencia, de ser o caso. VI. Os xustificantes de ingresos da persoa solicitante e do resto dos membros da unidade de convivencia: 1. A fotocopia da última declaración da renda, ou no seu defecto, o certificado de imputacións do IRPF, expedido pola axencia tributaria correspondente.2. Os certificados de todos os ingresos procedentes de salarios, pensións, subsidios e outros bens que posúan.3. O xustificante de alugamento de vivenda, de ser o caso.4. Calquera outra documentación que sexa requirida polo traballador/a social para valorar o seu expediente. En todo caso, o tratamento da información contida nos expedientes individuais, realizarase de acordo coa normativa vixente, en materia de protección de datos de carácter persoal. As solicitudes incompletas contarán cun prazo de 10 días para emendar deficiencias, en caso de non facelo, serán arquivadas sen máis trámite tal como se establece na lexislación que regula o procedemento administrativo. b) As solicitudes presentadas serán valoradas polo/a traballador/a social dos servizos sociais comunitarios do Concello, que, unha vez realice a correspondente visita domiciliaria, determinará, mediante o informe técnico, a idoneidade do servizo, así como a intensidade recomendable para cada caso concreto, tendo en conta todas as circunstancias de necesidade e a aplicación do baremo establecido para tal fin, segundo o anexo II. c) O departamento de Servizos Sociais elaborará un informe–proposta, segundo o anexo VI, que lle será enviado ao órgano competente para ditar resolución. O prazo máximo para resolver será de tres meses. No caso de que sexa favorable, esta terá a consideración de alta no servizo. En caso de non existir dispoñibilidade, a solicitude pasará a integrarse na lista de agarda, nunha orde de prioridade determinada pola puntuación que obtivese na aplicación do baremo. No caso de empate da puntuación, atenderase por orde temporal da demanda. d) Cando concorran circunstancias que aconsellen a intervención inmediata do servizo, a Alcaldía resolverá o expediente, á vista do informe-proposta do/a traballador/a social. Este informe conterá as causas que motiven a tramitación pola vía de urxencia. O procedemento de urxencia terá validez mentres se manteña a situación desencadeante. A desaparición desta, levará consigo a extinción do servizo e a tramitación pola vía ordinaria. e) Para iniciar a prestación do servizo será requisito previo asinar o acordo de servizo, segundo o modelo establecido no anexo III desta ordenanza. f) Anualmente, farase unha revisión de todas as persoas beneficiarias do servizo, co fin de comprobar que cumpre as condicións para a continuidade deste. Para a renovación anual do servizo, as persoas beneficiarias deberán presentar a documentación establecida no apartado a) deste artigo, agás aquela que xa conste no seu expediente individual. Artigo 13.º.–Desenvolvemento da prestación do servizo.1. O prazo de alta no servizo, sempre que existan horas dispoñibles, será como máximo dunha semana, dende que á persoa usuaria se lle asigna o recurso dende o Programa de Asignación de Recursos para as persoas que acceden ao servizo na modalidade de dependencia, ou dende que se dita a resolución por parte da Alcaldía, para as persoas que acceden ao servizo na modalidade de libre concorrencia. Para as persoas usuarias ás que se lles concede o servizo, pola vía de urxencia, o prazo de alta será como máximo de dous días.2. Antes de iniciar o servizo, o persoal técnico realizará unha avaliación da situación e establecerá un consenso coa persoa usuaria, sobre as actuacións e as tarefas que hai que desenvolver no domicilio. Designarase tamén a persoa profesional de referencia.3. A asignación do persoal de atención directa farase en base ao perfil requirido para cada caso concreto, e realizarase unha visita domiciliaria para presentar o persoal de atención directa á persoa usuaria. Se a persoa beneficiaria, rexeita o/a auxiliar de axuda no fogar que se lle asigna, sen razón suficientemente xustificada, pasará á lista de agarda ata que se lle asigne outro/a auxiliar, sempre que sexa tecnicamente posible. Os cambios no persoal técnico asignado, así como nos horarios de prestación do servizo, que deban efectuarse, por circunstancias de necesidades de organización do servizo, comunicaránselle á persoa beneficiaria, seguindo en vigor o acordo asinado.4. Para iniciar a prestación do servizo, será requisito previo, asinar o acordo de servizo, segundo o modelo establecido no anexo III desta ordenanza.5. O persoal técnico elaborará un proxecto de intervención, segundo o anexo IV desta ordenanza, que deberá conter: días da semana de atención, horario concreto no que se desenvolverá a prestación, identidade do persoal de atención directa responsable de executar o proxecto, obxectivos e tarefas que hai que desempeñar no domicilio, e o seguimento efectivo da prestación no domicilio da persoa usuaria, con carácter mínimo bimensual.6. Entregaráselle á persoa usuaria, unha copia da ordenanza municipal de axuda no fogar, debidamente visada polo órgano competente.7. Así mesmo, entregáraselles á persoa usuaria e ao persoal de atención directa, o documento que conteña as tarefas que hai que desenvolver no domicilio.8. Informarase as persoas usuarias de que existe un libro de reclamacións, que estará á súa disposición, para calquera queixa ou reclamación. No caso de queixa ou de reclamación, facilitaráselle unha copia da queixa á persoa usuaria e remitiráselle o orixinal ao servizo de inspección no prazo de tres días, xunto cun informe do caso, segundo establece o artigo 6. i) do Decreto 254/2011, do 23 de decembro, polo que se regula o réxime de rexistro, a autorización, a acreditación e a inspección dos servizos sociais en Galicia.9. O departamento de servizos sociais do Concello abrirá un expediente por cada persoa usuaria ou por cada unidade de convivencia á que presta o servizo, no cal constará, cando menos:  Un informe de avaliación inicial, asinado polo técnico competente, responsable da coordinación do servizo de axuda no fogar.  Un proxecto de intervención, asinado polo técnico responsable, segundo o anexo IV desta ordenanza.  Un acordo de servizo asinado entre o concello da Baña a persoa usuaria, segundo o anexo III desta ordenanza.  Os informes de seguimento da prestación nos domicilios das persoas usuarias, que terán, como mínimo, un carácter bimensual, ou extraordinarios, cando as circunstancias así o aconsellen. Artigo 14.º.–Intensidade na prestación do servizo.1. A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e do informe técnico.2. A intensidade do servizo de axuda no fogar, para as persoas atendidas no marco do sistema de autonomía persoal e atención á dependencia, estará predeterminada no seu programa individualizado de atención. A súa aplicación horaria será flexible e conforme co proxecto de intervención, de xeito que, cando menos, se garanta a cobertura das necesidades de atención de carácter persoal na realización das actividades básicas da vida diaria, relacionadas no artigo 4.1.º a) da Orde do 22 de xaneiro de 2009, pola que se regula o servizo de axuda no fogar, todos os días da semana.3. Nos restantes casos, a intensidade do servizo, virá determinada na prescrición efectuada polo departamento de servizos sociais do concello. Artigo 15.º.–Determinación da capacidade económica do sistema de atención a persoas usuarias da dependencia.1. A capacidade económica das persoas dependentes, valoradas con dereito recoñecido de atención, mediante o servizo de axuda no fogar, calcularase en atención á súa renda e, se é o caso, ao seu patrimonio. Teranse en conta, ademais, a renda e o patrimonio do cónxuxe e a existencia de persoas conviventes, economicamente dependentes. Para calcular a citada capacidade económica, observaranse as normas de aplicación á materia, vixentes en cada momento, polo órgano competente en materia de servizos sociais da Xunta de Galicia.2. O resultado do cálculo da capacidade económica, correspondente ás persoas dependentes valoradas con dereito de atención recoñecido no servizo de axuda no fogar, constará na resolución do plan individualizado de atención que se desenvolva en cada caso, de conformidade co que establece o artigo 38 do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos competentes. Artigo 16.º.–Determinación da capacidade económica das persoas usuarias doutros servizos que impliquen achega por parte destas. No servizo de axuda no fogar prestado a persoas ou unidades de convivencia distintas ás referidas no artigo anterior, o cómputo da capacidade económica farase de acordo cos seguintes criterios: 1. Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas.2. Computarase, así mesmo, o patrimonio neto de todas as persoas residentes na unidade de convivencia. Para estes efectos, enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e gravames de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos.3. A capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no fogar. Artigo 17.º.–Participación no financiamento do servizo das persoas dependentes con dereito de atención recoñecido como usuarias do servizo de axuda no fogar.1. No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido, sexa igual ou inferior ao indicador público de rendas a efectos múltiples (IPREM), quedará exenta da obriga de participar no custo do servizo.2. Nos demais supostos, aplicarase a seguinte táboa, na cal se expresa a achega en termos de porcentaxe sobre a capacidade económica da persoa usuaria e en función da intensidade do servizo asignado: 3. Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao e nivel correspondente, a cantidade que hai que pagar será minorada proporcionalmente á diminución das horas efectivas de servizo.4. En ningún caso, o importe da participación económica que deberá ingresar a persoa beneficiaria en concepto de achega, poderá exceder o 65% do custo do servizo determinado en termos de prezo/hora. Artigo 18.–Participación das persoas usuarias no financiamento doutros servizos que impliquen achega.1. Para o servizo de axuda no fogar, en réxime de libre concorrencia, para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia, segundo o calendario de implantación que se establece na Lei 39/2006, aplicarase a seguinte táboa que regula unha progresiva participación económica no custo do servizo con base no cálculo da capacidade económica per cápita, de acordo co establecido no artigo 16 desta ordenanza.2. Sen prexuízo do anterior, poderán establecerse excepcións aos criterios xerais da referida achega nos casos en que a situación causante da aplicación do servizo de axuda no fogar sexa unha problemática de desestruturación familiar, exclusión social ou pobreza infantil, circunstancia que deberá estar debidamente xustificada no correspondente informe social.3. En calquera caso, establecerase un límite máximo de participación económica das persoas usuarias do 40% da súa capacidade económica. Artigo 19.º.–Afectación dos ingresos municipais pola achega dos servizos. Os ingresos que recade o concello da Baña, en concepto de achega das persoas usuarias para participar no custo dos servizos sociais comunitarios, estarán afectados ao financiamento dos servizos sociais que reciban, de conformidade co artigo 56.7 de Lei 13/2008, de servizos sociais de Galicia. Artigo 20.º.–Da coordinación coas entidades privadas que atendan as persoas usuarias financiadas total ou parcialmente con fondos públicos. No caso das entidades privadas que presten o servizo de axuda no fogar, mediante financiamento total ou parcial con fondos públicos, ou que atendan as persoas usuarias derivadas do sistema de autonomía persoal e atención á dependencia, manterán unha coordinación efectiva cos servizos sociais comunitarios básicos, establecerán un protocolo de comunicación de altas no servizo de cada persoa usuaria, así como unha copia do correspondente proxecto de intervención e dos informes de seguimento, dirixidos aos servizos sociais comunitarios básicos do Concello ou entidade local. Artigo 21.º.–Obrigados ao pagamento. Están obrigados a pagar o prezo público regulado nesta ordenanza, as persoas usuarias beneficiarias do servizo prestado por este concello ás que se refire o artigo 5. Artigo 22.º.–Nacemento da obriga de pagamento. A obriga de pagar os prezos públicos rexidos neste acordo regulador, nace, en xeral, dende que se inicie a prestación do servizo e deberá facerse efectivo de acordo coas seguintes normas de xestión: 1. Os prezos públicos establecidos nesta ordenanza satisfaranse con carácter posterior á prestación do servizo e con carácter específico, durante a primeira quincena do mes seguinte.2. O concello, sobre a base do parte de traballo asinado conxuntamente pola persoa usuaria e polo persoal de atención directa, elaborará un recibo individual co importe correspondente ao servizo prestado no mes anterior, que se lle remitirá á entidade bancaria elixida pola persoa beneficiaria, para que se efectúe o pagamento. Artigo 23.º.–Infraccións e sancións. As infraccións e sancións rexeranse, no relativo aos pagamentos, pola Lei 58/2003, do 17 de decembro, xeral tributaria e polo Real decreto 939/2005, do 29 de xullo, polo que se aproba o regulamento xeral de recadación, e no resto das materias, polo disposto na Lei 13/2008, do 3 de decembro, de servizos sociais de Galicia. DISPOSICIÓN DERROGATORIA. Esta ordenanza derroga expresamente a ordenanza reguladora do servizo de axuda a domicilio publicada no BOP núm.77 do 27 de abril de 2010, e calquera outra disposición de igual ou inferior rango que sexa contraria a esta. DISPOSICIÓN DERRADEIRA. Esta ordenanza entrará en vigor unha vez que transcorran 15 días tras a súa publicación definitiva no Boletín Oficial da Provincia da Coruña, tal como se establece nos artigos 65.2 e 70.2 da Lei 7/1985, do 2 de abril, reguladora das Bases de Réxime Local (BOE núm.80 do 3 de abril de 1985). ANEXO I SOLICITUDE DO SERVIZO MUNICIPAL DE AXUDA NO FOGAR 1. DATOS DO/A SOLICITANTE.2. DATOS DO/A REPRESENTANTE LEGAL.3. MEMBROS DA UNIDADE DE CONVIVENCIA.4. DECLARACIÓN. Declaro, baixo a miña responsabilidade, que son certos os datos consignados na presente solicitude e quedo informado/a da obrigación de comunicarlle ao Departamento de Servizos Sociais deste concello calquera variación que puidese producirse no sucesivo e son consciente de que a ocultación ou a falsidade destes datos pode ser motivo suficiente para cancelar o servizo. A Baña, _____ de __________ de _____ Sinatura DOCUMENTACIÓN QUE DEBE ACHEGAR  O impreso normalizado de solicitude, debidamente asinado polo/a solicitante do servizo ou polos representantes legais.  O documento identificativo do/a solicitante e da unidade familiar de convivencia.  O libro de familia ou o documento que acredite a filiación, de ser o caso.  O certificado de convivencia con data de alta.  A tarxeta da Seguridade Social.  Os informes médicos actualizados no caso de que a persoa solicitante e os familiares que formen a unidade familiar necesiten xustificar as súas limitacións físicas, psíquicas e/ou sensoriais.  O certificado de discapacidade, de ser o caso.  A resolución do Programa Individualizado de Atención, de ser o caso.  Os xustificantes de ingresos da persoa solicitante, do cónxuxe ou parella de feito e de todas aquelas persoas que convivan no núcleo de convivencia e dependan economicamente da persoa solicitante, expedidos polo organismo, empresa ou entidade polo que os perciba. Naqueles casos nos que careza de documentación acreditativa, asinarase unha declaración xurada de ingresos.  A declaración da renda da persoa solicitante, do cónxuxe ou parella de feito e de todas aquelas persoas que convivan no núcleo de convivencia e dependan economicamente da persoa solicitante. No seu defecto, o certificado de imputacións de rendas do último exercicio. En todo caso, as persoas obrigadas a presentar esta documentación poderán asinar unha autorización para acceder a estes datos dende o Departamento de Servizos Sociais.  O certificado de patrimonio, ou ben a autorización para obtelo dende o Departamento de Servizos Sociais no caso de que a persoa solicitante non poida achegalo.  O certificado do número de conta bancaria e o documento de autorización por parte da persoa beneficiaria para os efectos de aboar a taxa correspondente, de ser o caso.  O xustificante de gastos da vivenda (alugamento, hipoteca).  Outra documentación que o Departamento de Servizos Sociais considere pertinente para os efectos de valorar as condicións da persoa solicitante e de todos aqueles aspectos que deben considerarse no baremo. ANEXO II BAREMO PARA DETERMINAR A ASIGNACIÓN DO SERVIZO DE AXUDA NO FOGAR EN RÉXIME DE LIBRE CONCORRENCIA: Factor 1: autonomía persoal 1 (máximo total 40 puntos) O valor asignado en función da falta de autonomía das persoas será o que se deduza da valoración realizada polos órganos oficiais competentes para valorar a discapacidade e o grao de dependencia. As persoas dependentes valoradas que, polo calendario oficial de implantación, teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia. A asignación de valor en función do factor autonomía persoal realizarase de acordo coa seguinte táboa, debendo acadarse un mínimo de 5 puntos para acceder ao servizo, no caso de ser a situación de necesidade a derivada de déficit na autonomía persoal: Factor 1: autonomía persoal 2 No caso de non valoración polos órganos oficiais competentes para a valoración da discapacidade e do grao de dependencia, a asignación do valor en función do factor “autonomía persoal” realizarase de acordo coa seguinte táboa, na que só se poderá marcar a opción que máis se aproxime á condición da persoa usuaria: A. GRAO DE CAPACIDADE FUNCIONAL PARA AS ACTIVIDADES BÁSICAS DA VIDA DIARIA (máximo 15 puntos) Esta variable fai referencia ao grao de habilidade e autonomía que, dende o punto de vista físico, psíquico e funcional, presenta a persoa usuaria para realizar as actividades básicas da súa vida diaria ao longo dos últimos 7 días. Esta deberá acadar un mínimo de 5 puntos para acceder ao servizo, no caso de ser a situación de necesidade a derivada por este motivo.1. COMER (inclúe comer con calquera método, incluído con sonda nasogástrica) 2. HIXIENE PERSOAL E BAÑARSE (mantén a propia hixiene, que inclúe peitearse, cepillar os dentes, afeitarse, maquillarse, lavar e secar a cara, as mans; como toma a persoa usuaria a ducha ou o baño, como se move dentro /fóra da bañeira ou da ducha, lava a cabeza e as costas) 3. VESTIRSE (preparar a roupa, sacala do armario, poñela, quitala, vestirse, abrocharse, quitar toda a roupa de saír á rúa, quitar e poñer prótese) 4. USO DO ASEO (comprende o uso do ouriñal de asento, cuña, etc, como se levanta e se senta, como se lava despois, cambia os absorbentes, manexa a sonda ou a colostomía e axusta a roupa) 5. INCONTINENCIA (urinaria e fecal) 6. MOBILIDADE/TRANSFERENCIAS/DEAMBULACIÓN (mobilidade na cama: móvese dende ou cara a posición de tombado, dá a volta dun lado ao outro e cambia de posición; móvese entre superficie cara a /desde: cama-cadeira, cadeira de rodas, posición de pé; móvese entre o seu cuarto e o corredor contiguo do seu mesmo piso; como subiu e baixou as escaleiras; se usa cadeira de rodas, se é independente unha vez sentada) B. CAPACIDADE FUNCIONAL PARA AS ACTIVIDADES INSTRUMENTAIS DA VIDA DIARIA (máximo 15 puntos) Esta variable fai referencia ao grao de habilidade e autonomía que dende o punto de vista físico, psíquico e funcional presenta a persoa usuaria para realizar as actividades instrumentais da súa vida diaria ao longo dos últimos 7 días, deberá acadar un mínimo de 5 puntos para acceder ao servizo, no caso de ser a situación de necesidade a derivada por este motivo.1. Limpar e fregar a casa e lavar, tender e pasarlle o ferro á roupa (como amaña a casa de maneira ordinaria: facer a cama, limpar o po, ordenar a casa, lavar a roupa) 2. Cociñar e fregar os pratos (como planificou o menú, cociñou, puxo a mesa) 3. Realizar compras nas tendas da vila (como se fai a compra de alimentos e produtos de uso común para o fogar: selecciona o que se vai comprar, manexa o diñeiro de forma correcta) 4. Realizar xestións, ir ao médico, bancos, manexo do diñeiro, etc (como paga as facturas, leva as contas, valora os gastos da casa) 5. Toma de medicamento (como controla a medicación: recorda tomala, abre os frascos, toma a dose correcta) 6. Manexar aparatos de calefacción, auga quente, interruptores da luz, do gas, o teléfono, o transporte (como realiza e recibe chamadas, incluídas axudas técnicas como números grandes no teléfono, amplificadores; como a persoa usuaria usa algún vehículo, se vai a sitios onde non pode chegar andando, con transporte público ou individual) FACTOR-2: APOIO SOCIAL (máximo total 20 puntos) Para acceder ao servizo debe acadarse un mínimo de 5 puntos, no caso de ser a situación de necesidade a derivada de déficit na autonomía persoal. FACTOR-3: SITUACIÓN FAMILIAR/SOCIALIZACIÓN MENORES (máximo 20 puntos) Non existe puntuación de acceso, só se ten en conta para a orde de preferente no caso de listaxe de reserva.3.1. CONFLITO (máximo total 4 puntos) 3.2. LIMITACIÓNS DE ROL (máximo total 2 puntos) 3.3. MONOPARENTALIDADE (máximo total 2 puntos) 3.4. HABILIDADES PARENTAIS (máximo total 2 puntos) 3.5. NÚMERO DE MENORES (máximo total 10 puntos) FACTOR-4: OUTROS ASPECTOS SOCIAIS (máximo total 33 puntos) Non existe puntuación de acceso, só se ten en conta para a orde de preferente no caso de listaxe de reserva.4.1. VIVENDA (total 11 puntos) 4.2. INTEGRACIÓN NO CONTORNO (total 10 puntos) ANEXO III ACORDO DE PRESTACIÓN DO SERVIZO DE AXUDA NO FOGAR Reunidos en _______________________________________ o día _____________, dunha parte don/dona __________________________________________________ con DNI/NIE núm. ____________, e doutra ________________________________ _______________ en calidade de traballador/a social responsable do proxecto de intervención do servizo de axuda no fogar deste expediente, colexiada/o núm.________________. ACORDAN:  Que o Concello da Baña prestaralle o servizo de axuda no fogar (SAF) á persoa arriba citada dende o día ______________________.  Que o SAF se realizará os días da semana: ______________________________ ____________, en horario de _______________, por un total de _____________ horas mensuais.  Que, atendendo á Orde do 22 de xaneiro de 2009 que regula o servizo de axuda no fogar, ao Decreto 99/2012, do 16 de marzo, á ordenanza fiscal municipal que regula as taxas do SAF e á aplicación do baremo correspondente: ■ A persoa usuaria dependente valorada conta cunha capacidade económica de _________ €, polo que lle corresponde achegar unha porcentaxe de____ sobre a súa capacidade económica. Con base no anterior e tendo en conta a intensidade do servizo, comprométese a achegar a cantidade que corresponda en función das horas efectivamente prestadas. ■ A persoa usuaria na modalidade de libre concorrencia conta cunha capacidade económica de _________ €, polo que se compromete a achegar _________ € /hora como contribución ao custo do servizo, tendo en conta o baremo establecido.  Que a persoa usuaria acepta domiciliar o aboamento da taxa do SAF establecido no punto anterior, na entidade bancaria da súa elección, no número de conta autorizada para o efecto, no tempo e na forma estipulados na ordenanza fiscal que regula esta prestación.  Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes:  Atencións de carácter persoal  Atencións de carácter doméstico e da vivenda  Atencións de carácter psicosocial e socioeducativo  Atencións de carácter técnico e complementario  Que as tarefas que se fixan inicialmente para o desenvolvemento do SAF, e que serán realizadas polo persoal auxiliar do servizo serán as seguintes: _____________________________________________________________________________________________________________________________________________________________________________________________________  Que as modificacións que puidese haber nas condicións inicialmente estipuladas neste acordo en canto a prezo, proxecto de intervención ou prestación do servizo, deberán ser recollidas nun novo documento asinado pola persoa usuaria e a/o traballador/a social responsable do expediente de SAF, que será anexado ao acordo orixinal.  Que o servizo será prestado atendendo as condicións reguladas na Orde do 22 de xaneiro de 2009, reguladora do servizo de axuda no fogar, e na ordenanza municipal sobre o SAF, onde están recollidos os dereitos e as obrigas da persoa usuaria, as baixas temporais e as causas de extinción.  Que existe un libro de queixas e de reclamacións a disposición das persoas usuarias. Ambas as partes dan a súa conformidade a este acordo de prestación do SAF e asínano. A Baña, _____ de ____________________ de 20____ Asdo.: a persoa beneficiaria Asdo.: o/a traballador/a social ANEXO IV PROXECTO DE INTERVENCIÓN 1. DATOS DE IDENTIFICACIÓN DO EXPEDIENTE.1.1. DATOS DA PERSOA BENEFICIARIA. ANTECEDENTES RELEVANTES 1.2. MEMBROS DA UNIDADE FAMILIAR AOS QUE SE ESTENDE O SERVIZO. ANTECEDENTES RELEVANTES 2. ATENCIÓN QUE HAI QUE PRESTAR.2.1. TEMPO DE PRESTACIÓN DO SERVIZO.2.2. PERFIL DO PROFESIONAL E NOME DA AUXILIAR.3. EXISTENCIA DOUTROS SERVIZOS/APOIOS PRESTADOS A DOMICILIO. EXISTENCIA: SI ___ NON ___ SERVIZOS/APOIOS: ________________________________________________________ NÚM. DE HORAS SEMANAIS: ___________________________ 4.–OBXECTIVOS ESPECÍFICOS E TAREFAS QUE SE PROPOÑEN.4.1. OBXECTIVOS ESPECÍFICOS 4.2. ACTIVIDADES QUE HAI QUE REALIZAR  ATENCIÓNS DE CARÁCTER PERSOAL  ATENCIÓNS DAS NECESIDADES DE CARÁCTER DOMÉSTICO E DA VIVENDA  ATENCIÓNS DE CARÁCTER PSICOSOCIAL E EDUCATIVO  ATENCIÓNS DE CARÁCTER COMPLEMENTARIO  OUTRAS ATENCIÓNS E ACTIVIDADES QUE SE DESENVOLVAN FÓRA DO MARCO DO DOMICILIO DA PERSOA USUARIA, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e mellora da autonomía e calidade de vida.5. PERIODICIDADE DO SEGUIMENTO. Bimensual A Baña, de de 201. Asdo.: o/a traballador/a social Asdo.: a persoa beneficiaria Asdo.: membros da unidade familiar aos que se estende a axuda ANEXO V ORDE DE COBRAMENTO DO SERVIZO DE AXUDA NO FOGAR MUNICIPAL I. DATOS PERSOAIS. II. DATOS DA ENTIDADE FINANCEIRA. _____________________, ____ de ________________ de ________. Sinatura da persoa solicitante DILIXENCIA DO/A AXENTE PAGADOR/A Acéptase a designación de conta bancaria formulada pola persoa perceptora á que se refire o presente documento, nos termos que nela figuran. ________________________, _____ de __________________ de _________. Sinatura e selo da entidade financeira ANEXO VI INFORME SOCIAL 1. DATOS PERSOAIS DA PERSOA USUARIA.2. PERSOA QUE SOLICITA O SERVIZO. Persoa usuaria  Familiar  Outro profesional  Outra persoa  ________________________________ (especificar) 3. CARACTERÍSTICAS DO GRUPO DE CONVIVENCIA. Familiares ou persoas achegadas que non conviven coa persoa usuaria: 4. SITUACIÓN SOCIOFAMILIAR.4.1. Dinámica relacional e funcionamento da rede informal: Relacións normalizadas  Relacións conflitivas  Ausencia de relacións  Relacións escasas  Colaboración en familia  Implicación da familia  Reparto de responsabilidades da familia e/ou persoas achegadas  Necesidades cubertas (especificar) _______________________________________ Os familiares e/ou persoas achegadas: Van con frecuencia ao domicilio  Realizan visitas ocasionais  Comunicación telefónica frecuente  Comunicación telefónica esporádica  4.2. Sae habitualmente do domicilio: Si  Non  Observacións profesionais: 4.3. Discapacidade e /ou dependencia Recoñecemento do grao de discapacidade: Si  Non  Grao: ________ Recoñecemento do grao de dependencia: Si  Non  Grao: ________ 5. RECURSOS E SERVIZOS FORMAIS.5.1. Recursos e servizos formais que percibe/goza a persoa solicitante: _______________________________________________________________________________________________________________________________________________________________________________________________________________________________________ 5.2. Especificar que tipo de atencións e para que necesidades e tarefas: ____________________________________________________________________________________________________________________________________________________________________________________________________________________________________________________________________________________________________________________ 6. SITUACIÓN DO CONTORNO SOCIAL.6.1. Vivenda.  Tipo de vivenda: Sen vivenda  Infravivenda  Vivenda unifamiliar  Piso/apartamento  Outros  _____  Réxime: Propia ou dalgún membro da unidade de convivencia  Cedida en precario  Alugada  En caso de alugamento, contía mensual ________________  Condición de habitabilidade: Adecuadas  Amoreamento  Insalubridade/inhabitabilidade  Deficientes, carece dalgún servizo básico ou existencia de dispositivo/s de risco  cal/cales: ______________________________________________________________________________________________________________________________________________________________________________________________________________________________________  Instalacións e equipamentos: Electricidade  Auga corrente  Auga quente  Gas  Frigorífico  Lavadora  Calefacción  Teléfono  Ascensor  Cuarto de baño  Só WC  Mobiliario básico   Accesibilidade da vivenda: Sen barreiras arquitectónicas  Con barreiras no acceso á vivenda  Con adaptacións funcionais  Con barreiras no interior da vivenda  7. SITUACIÓN ECONÓMICA.7.1. Gastos fixos da persoa usuaria (alugamento, hipotecas, outros servizos de coidados para a persoa solicitante) 8. VALORACIÓN PROFESIONAL. ___________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ A Baña, de de O/a traballador/a social Asdo.: ANEXO VII INFORME DE SAÚDE PARA O SAF Recoñecemento médico efectuado por Dr./Dra. ________________________________ __________________, colexiado/a _________________ médico de familia de atención primaria do Centro de Saúde de _______________________________ Nome e apelidos do solicitante: ____________________________________________ _____________________ Data de nacemento:_______________ DNI/ TIE/ Pasaporte: _____________________ INFORMA: 1. Indique os diagnósticos das enfermidades e/ou outras condicións de saúde e/ou problemas relacionados co desenvolvemento, de carácter permanente, crónico, prolongado ou de longa duración que presenta: 2. Indique o tratamento farmacolóxico actual que ten prescrito: 3. Necesita unha dieta especial  SÍ  NON En caso afirmativo indicar cal:____________________________________________ ______________________________________________________________________________________________________________________________________________________________________________________________________________________________ 4. Indique a situación de dependencia que presenta: 5. Indique se pode desprazarse fóra do domicilio:  SÍ  NON Se a persoa pode desprazarse fóra do domicilio, precisa axuda doutra persoa:  SÍ  NON ____________________________, _________ de ___________________ de 201__ Selo e sinatura ANEXO VIII RENUNCIA Á SOLICITUDE DO SAF DO CONCELLO DA BAÑA SERVIZOS SOCIAIS EXPEDIENTE: D./D.ª ……………………………….…………….…….………., con DNI ………………….….……., con enderezo en …………………………………………………………………………. EXPÓN: Que solicitou o servizo de axuda a domicilio deste concello o……………………. mais non está interesado/a nel. Por isto, SOLICITA: Renunciar á referida solicitude. A Baña, ……., de……………………. de 20…… Asdo.: SR. ALCALDE DO CONCELLO DA BAÑA (A CORUÑA) ANEXO IX COMUNICACIÓN Á PERSOA SOLICITANTE DO SAF SERVIZOS SOCIAIS EXPEDIENTE: D./D.ª ………………………………….…….………………, con DNI ……….…….………, con enderezo en ……………………………………………………………………… Logo de estudar a solicitude da prestación do Servizo de Axuda a Domicilio, o Concello da Baña RESOLVE:  Conceder o SAF nos seguintes termos: Horas mensuais: __________________________ Achega da persoa usuaria: __________________  Denegar o SAF polos seguintes motivos: ____________________________________________________________________________________________________________________________________________________________________________________________________________________________________________________________________________________________________________________  Incluír na lista de agarda do SAF ata que a dispoñibilidade do servizo o permita. Tras ser efectiva a prestación, o/a solicitante deberá contactar cos Servizos Sociais do Concello, para asinar o contrato das prestacións. Comunicar isto á persoa interesada para o seu coñecemento. A Baña, ……. de ……………………. de 20…. O alcalde Asdo.: ANEXO X COMUNICACIÓN Á PERSOA SOLICITANTE DO SAF SERVIZOS SOCIAIS EXPEDIENTE: D./D.ª ………………….….…………….……………., con DNI ………….…….….……., con enderezo en ………………………………………………………………………. Tras estudar a súa actual situación como persoa beneficiaria do SAF, o Concello da Baña resolve a:  Extinción  Suspensión  Modificación Desta prestación polos seguintes motivos: …………………………………………………………………………………………………………………………………………………………………………………………………………………………………………………………………………………… Comunicar isto á persoa interesada para o seu coñecemento. A Baña, ……. de………………………. de 20……… O alcalde Asdo.: ANEXO XI SOLICITUDE DE MINORACIÓN DE HORAS NO SERVIZO DE AXUDA A DOMICILIO D./D.ª ……………….……….…….….………………., con DNI.………….….…………., con enderezo en ………………………………………………………………………. EXPÓN: Que é persoa dependente valorada con grao ____ e con PIA para SAF polo que lle corresponderían ________ horas, e non está interesada actualmente en recibir o total das horas que lle corresponderían. SOLICITA: A minoración de ______ horas. A Baña, ……. de………………………. de 20…… Asdo.: SR. ALCALDE DO CONCELLO DA BAÑA (A CORUÑA) ANEXO XII SOLICITUDE DE RENOVACIÓN DO SAF EXPEDIENTE: D./D.ª ……………….…………………………………., con DNI ……….………………., con enderezo en ………………………………………………………………………. EXPÓN: Que durante o ano …………. fun beneficiario/a do servizo de axuda a domicilio. Por isto, SOLICITO: Renovar o servizo referido para o presente ano. DECLARO que os ingresos que percibo ascenden a………………………./mes. E que os do resto do núcleo familiar ascenden a ………………………./mes. As dúas cantidades suman un total de ……………………./mes, para o que achego documentación. A Baña, ………… de …………………………. de 20 ………. Asdo.: SR. ALCALDE DO CONCELLO DA BAÑA (A CORUÑA)” A Baña, 13 de setembro de 2013. O alcalde José Andrés García Cardeso